Fl-okkażjoni ta' għeluq il- l-115-il sena mit-twelid ta' (A Ġenzo Gonzi twieled il-Birgu fit-13 t'Awissu 1887 mit-tieni żwieġ ta' Giuseppe Gonzi ma' Margerita mwielda Tonna. Ġie mgħammed fil-Knisja Parrokkjali u Kolleġġjata tal-Birgu, u wisq probabbli ngħata l-isem Lorenzo minħabba l-Patrun tal-Birgu San Lawrenz. Minn mindu kien żgħir wera li kien interessat ferm fl-istudju u fil-fatt wera wkoll inklinazzjoni speċjali lejn l-arti mużikali. Lorenzo studja taħt diversi surmastrijiet u kompożituri, fosthom ta' min isemmi lil Dun Pietru Pawl Galea mill-Isla li minn taħtu beda l-istudji tiegħu. Barra minn hekk Lorenzo studja wkoll fil- Konservatorju Mużikali mwaqqaf minn Paolino Vassallo. Hawnhekk huwa pperfezzjona fl-armonija u l-kontrapont. Ta' għaxar snin beda jdoqq l-ottavin mal-banda 'Duke of Vork' tal-Birgu stess. Lejn l-aħħar tas-seklu 19, il-familja Gonzi telqet mill-Birgu sabiex twaqqaf ir-residenza permanenti tagħha ġewwa l-Kalkara. Dan ġara minħabba li Giuseppe, missier Lorenzo, marad u t-tobba ssuġġerewlu li jbiddel l- jbiddel l-arja u jmur f'post iżjed arjuż. Huma marru joqogħdu f'dar fi Triq ir-Rnella, illum Triq San Mikiel. Id-dar kien fiha ġnien kbir u sabiħ. Giuseppe Gonzi kien magħruf għax-xogħolijiet tiegħu fl-injam, u għalhekk meta fl-10 ta' Diċembru 1897, il-Kalkara nqatgħet bħala Parroċċa għaliha, diversi opri li saru fil-Knisja, saru minn idejn l-istess Giuseppe. Ta' min wieħed isemmi ftit mix-xogħolijiet li huwa wettaq, fosthom: gallarija tal-orgni, pulptu, u salib kbir tal- miġbura minn Duncan Brincat L-ewwel dehra ta' Lorenzo Gonzi jidderiġi fil- pubbliku seħħet propju fil-Knisja Parrokkjali tal- Kalkara. Din seħħet nhar il-Ħadd 27 ta' Diċembru 1908, meta ħuh Mikiel Gonzi qaddes l-ewwel quddiesa tiegħu f'din il-Knisja. Minn din id-dehra fil-pubbliku, Lorenzo ma ħares qatt lura, u malajr sar organista' u pjanista fil-Kalkara, u beda jiġi mfittex TE ukoll bħala għalliem tal- mużika. Ta' 22 sena, jiġifieri fl-1909, Mro. Lorenzo Gonzi inħatar Surmast Direttur ta' żewġ baned: il-Banda ''Maria Mater Gratiae' ta' Ħaż Żabbar, u l-Banda SAnnunzjata' ta' Ħal Tarxien. F' dan l-istess perjodu huwa nħatar ukoll 'Maestro di Cappella' tal- Parroċċi tal-Kalkara, ta' Ħal Tarxien, ta' Ħal Għaxaq, u ta' Bormla. Interessanti ferm huwa l- istil ta' kompożizzjoni li kellu Mro. Fil- bidu tas-seklu 19, l-istil tal-kompożizzjonijiet speċjalment ta' marċi tal- banda, kien ikkaratterizzat minn melodija Taljana. Gonzi j kien jikteb marċi u kompożizzjonijiet bi stil bi stil u melodija tar-riġmenti Ingliżi. Il-marċi li huwa kkompona rnatul ħajtu għall-każini tal-Kalkara, Ħaż Żabbar u Ħal Tarxien jixhdu dan. Sadanittant, waħda mill-ewwel kompożizzjonjiet li kiteb Lorenzo kienet l-Innu Immortali 'A San Giuseppe'. Dan l-innu nkiteb fl-okkażjoni tal-festa ta' San Ġużepp fil-Kalkara fl-1908 liċ-Circolo San Giuseppe. L-innu li għandu lirika tal-Poeta Nazzjonali Dun Karm Psaila, kien imfaħħar bil-bosta mill-ġurnali ta' dak iż-żmien. Matul iż-żmien li serva bħala Surmast Direttur tal- baned ''Maria Mater Gratiae' u l-'Annunziata', idderiġa bosta kompożizzjonijiet ta' kompożituri barranin matul il-Programmi Mużikali ta' matul il- festa. Gonzi ġie msejjaħ ukoll biex isir 'Maestro di Cappella' tal-Kattidral, iżda minħabba marda li laqtitu, huwa kellu jirrifjuta. Fl-1910 żanżan l-Innu l-Kbir 'A Maria Santissima Annunziata', fl-okkażjoni tal-festa titulari ta' Ħal Tarxien, fuq kliem ta' ħuh, Dun Mikiel Gonzi. Fl-1911 huwa kkompona antifona meqjusa bħala waħda mill-isbaħ ta' Malta, l-antifona 'Gabriel Angelus' miktuba għall-Parroċċa ta' Ħal Tarxien. Fl-20 t'Awissu 1912, Lorenzo Gonzi żżewweġ lil Emilia Cauchi, bint Salvatore u Maria Carmela Brincat. Il-quddiesa tmexxiet mill-ewwel Kappillan tal-Kalkara, Dun Ġużepp Ciangura, megħjun minn ħu l-għarus, Dun Mikiel Gonzi. Minn dan iż-żwieġ, — huma kellhom sitt itfal: Maria, Joseph, Agnes, Bice, Il-mara ta' Lorenzo, Emilia, mietet fid-19 ta' Marzu 1970. Fl-1913, wara ħames snin bħala Surmast, Mro. Gonzi ġie mneħħi minn Surmast Direttur tal-banda ''Maria Mater Gratiae' ta' Ħaż Żabbar. Madanakollu, fl-1918, huwa reġa' nħatar fl-istess pożizzjoni, u din id-darba dam fiha għaxar snin, sal-1928. Fl-1919, Lorenzo Gonzi, ġie maħtur bħala t-tieni President taċ-Circolo San Giuseppe, liema Soċjeta' kienet ġiet imwaqqfa fl-1 ta' Ġunju 1897. Matul il- Presidenza tiegħu, li damet sal-1934, jiġifieri sa mewtu, f'dan il-każin u fil-festa tal-Kalkara saru diversi żviluppi. Fosthom ta' min isemmi li kien matul dan iż-żmien li ċ-Circolo San Giuseppe assoċja ruħu mas-Sagra Familja, wara li nxtrat statwa tirrappreżenta lill-familja ta' San Ġużepp. Madanakollu, aktar qabel, jiġifieri għall-ħabta tal- Lemin: Ritratt meħud fl-1923 li juritil Mro. Lorenzo Gonzi mdawwar mal-bandisti tal- Orchestra San Giuseppe' imwaqqfa fi ħdan Circolo San Giuseppe. huwa waqqaf l-''Orchestra San Giuseppe' fi ħdan iċ- Circolo San Giuseppe. Din l-orkestra għamlet id- debutt tagħha fil-festa tal-'Via Sagra' tal-1914 u kienet tieħu sehem fi programmi mużikali matul il- festa ta' San Ġużepp. Fis-16 ta' Diċembru 1923, ġiet inawgurata il-'Camera degli Autori e Compositori di Musica Maltċse', u propju barra li Mro. Gonzi kien wieħed mill-fundaturi, kien inħatar ukoll membru effettiv ta' din l-għaqda sa mill-bidu nett. Matul dan iż-żmien, Lorenzo kien jagħti lezzjonijiet tal-mużika lil diversi studenti, li bil-ħila u d-dedikazzjoni li kellu wassal lil ħafna minnhom għal suċċess fil-karriera mużikali tagħhom. Fl-1925 huwa inħatar ukoll bħala Surmast tar- Riformatorju li dak iż-żmien kien jinsab fil-Forti Salvatur fil-Kalkara stess. Minn dan il-forti huwa ħarreġ bosta żgħażagħ u fforma banda mużikali li kienet anki tieħu sehem f'bosta avvenimenti u festi. Fl-1924, il-Banda ''Annunziata' ta' Ħal Tarxien ħasset li kellha twaqqaf is-servizz li Mro. Gonzi kien qed jagħti bħala Surmast Direttur. Il-kwistjoni kienet li Mro. Gonzi kellu wisq impenji u allura ma setax ileħħaq b'mod effettiv mal-banda Tarxiniża. Wara l- 1924, il-Banda ''Annunziata'' ma bdietx miexja tajjeb, tant li kważi kienet mietet. Dan ġegħel biex fl-1931, il-Kumitat tal-Għaqda Mużikali Marija Annunzjata jerġa' jaħtar lil Mro. Lorenzo Gonzi bħala Surmast Direttur. Gonzi kiteb u żanżan l- antifona ''Joseph Filii David'. Meqjusa bħala waħda mill-kapolavuri tiegħu, din l-antifona kitibha għall- festa ta' San Ġużepp fil-Parroċċa tal-Kalkara. Għat-tliet postijiet li kien jidderiġi fihom, Mro. Gonzi ħalla diversi marċi, innijiet, u kompożizzjonijiet oħra. Għall-ħabta tal-1927, Mro. Lorenzo Gonzi ikkompona l-Innu Marċ ''Malta u Uliedha' għall-Banda ''Maria Mater Gratiae' ta' Ħaż Żabbar fl-okkażjoni ta' meta żżanżnet l-istatwa ta' Malta Rebbieħa fl-istess lokal. Madanakollu, ċertament li l-kapolavur mużikali ta' Mro. Lorenzo Gonzi jibqa' l-'TInno Marcia alla Sacra Famiglia', miktub fit-22 ta' Lulju 1922 għaċ-Circolo San Giuseppe tal-Kalkara. Bosta mill- kompożizzjonijiet ta' Mro. Lorenzo Gonzi huma ta' kalibru mużikali kbir, fosthom ta' min isemmi s- sinfonija 'Melitensis', u l-marċijiet 'Les Eroi de Verdum', ''La Battaglia della Marna', 'La Croce di Malta', 'Apoteosi', 'Omaggio ai Vincitori', 'Concordia', 'Emiliana' u 'Mons. Gonzi', fost l- oħrajn. Lorenzo Gonzi dderiġa għall-aħħar darba fil- pubbliku fil-festa tal-Madonna tad-Duttrina ta' Ħal Tarxien. Huwa miet il-Ħadd 15 ta' Lulju 1934, f'daru numru 73 Triq ir-Rnella fil-Kalkara, fl-eta' żgħira ta' 47 sena. Il-funeral tiegħu li seħħ fil-Kalkara, kien akkumpanjat minn diversi persuni distinti u mill- Banda ''Annunziata' ta' Ħal Tarxien. Bosta kienu dawk in-nies li ħonqu r-raħal tal-Kalkara f'dak il- jum, u bosta kienu dawk il-gazzetti li ġabu apprezzamenti xierqa għal dan il-bniedem. Illum il-ġurnata nsibu triq imsemmija għal Lorenzo Gonzi f'Ħal Tarxien, u monument xieraq fi Pjazza Sagra Familja fil-Kalkara ikkummissjonat minn Circolo San Giuseppe Filarmonika Sagra Familja fl- 1995. Lorenzo Gonzi issa ilu bosta snin li ħalla din id-dinja, iżda l-mużika tiegħu ma tmut qatt. Permezz tal-melodija li huwa għaraf jinseġ, Mro. Gonzi ħallielna wirt mużikali li barra li jpaxxi l-widna, iħajjar lis-semmiegħ jimraħ tul in-noti mużikali li bil-ħila kbira tiegħu kiteb f'ħajja hekk qasiral Xellug: Ritratt meħud fil-bidu tas- )— snintmenin fejn jidhru bosta partitarji 'tas-Sagra' imdawrin mal-vara tas-Sagra Familja wara li kienet għadha kif ġiet indurtata. Lemin: Triq ir-Rnella armata għall-festa titulari ta' San Ġużepp tas-sena 1976. Ta' min jinnota —- t-trofej li kienu jintramaw, il-pavaljuni u l- bandalori, u anki l-anġli li kienu jintramaw peress li s-sett tal-profeti ġie mżanżan aktar tard. Nhar il-Ġimgħa 9 ta' Lulju 1976, ġiet iċċelebrata l-festa tas-Sagra Familja fost riħ u anki xita. L-għada s- Sibt kien ir-riħ ukoll, iżda l-Ħadd 11 ta' Lulju, jum il-festa, sebaħ jum sabiħ ħafna.